Diari Oficial de la Generalitat Valenciana


Sumari del DOGV 4815, del 09-08-2004 (2004/8321)

RESOLUCIÓ de 30 de juliol de 2004, del director general d'Investigació i Innovació Agrària i Ramaderia, per la qual modifica les normes per a la producció integrada en cítrics, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2004/07/30/(1)/dof/vci/html**

### Dades del document

Número de DOGV
:   4815

Data del DOGV
:   09-08-2004

Secció del DOGV
:   I. DISPOSICIONS GENERALS

Número del document
:   2004/8321


Data del document
:   30-07-2004

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * tractament fitosanitari
    * agricultura biològica
    * agres
    * pesticida
    * legislació

RESOLUCIÓ de 30 de juliol de 2004, del director general d'Investigació i Innovació Agrària i Ramaderia, per la qual modifica les normes per a la producció integrada en cítrics, en l'àmbit de la Comunitat Valenciana. [2004/8321]
  
La Resolució de 23 de novembre de 2000, del director general d'Innovació Agrària i Ramaderia, va establir les normes per a la producció integrada en cítrics, en l'àmbit de la Comunitat Valenciana, que actualment estan en vigor.
  
Des que es va promulgar la resolució i fins a l'actualitat s'han retirat autoritzacions d'ús de diverses matèries actives plaguicides en l'àmbit de la Unió Europea, s'han modificat límits màxims de residus d'altres, en uns casos per deixar-les en el límit de determinació analítica i en altres per a harmonitzar-los en la Unió Europea.
  
D'altra banda, s'ha promulgat el Reial Decret 1201/2002, de 20 de novembre, el qual regula en l'àmbit estatal la producció integrada de productes agrícoles, que a més d'establir la normativa bàsica per a este tipus de produccions, recull en el seu article 11 la possibilitat d'establir identificacions de garantia de producció integrada per part de les comunitats autònomes en l'exercici de les seues competències, sempre que es garantisca el respecte a allò que disposa el reial decret.
  
Atés que les normes tècniques en vigor actualment per als agricultors que desitgen acollir-se a la identificació de garantia per a la producció integrada en cítrics a la Comunitat Valenciana respecta la disposició bàsica, però que necessita reformes a causa dels canvis normatius sobre plaguicides.
  
Atés el que disposa l'Orde de 23 de maig de 1997, de la Conselleria d'Agricultura Pesca i Alimentació, sobre reglamentació de les produccions obtingudes per tècniques d'agricultura integrada, que faculta el director general d'Investigació, Desenvolupament Tecnològic i Sanitat Vegetal per a dictar les disposicions de desenvolupament necessàries per a l'aplicació del que disposa l'orde esmentada, resolc:
  
Modificar la Resolució de 23 de novembre de 2000, que establix les normes per a la producció integrada de cítrics a la Comunitat Valenciana de la manera següent:
  
Primer
  
De l'annex XVIII s'eliminen com a herbicides autoritzats els formulats amb les matèries actives bromacil, norflurazona, simazina, terbacil i terbutrina.
  
Segon
  
En l'annex XIX se substituïxen les matèries actives autoritzades per a cada plaga per aquelles que figuren en l'annex de la present resolució amb les restriccions o condicions que s'hi indiquen.
  
Tercer:
  
Es modifica l'annex XX sobre productes tolerats i condicions d'ús per als tractaments postcollita en cítrics, i s'autoritzen les matèries actives tiabendazol, imazalil, ortofenilfenol, miclobutanil, metil tiofanat, i procloraz, en les condicions d'ús que figuren en l'homologació i registre de dites substàncies pel Registre Oficial de Productes Fitosanitaris.
  
València, 30 de juliol de 2004.- El director general d'Investigació i Innovació Agrària i Ramaderia: Eduardo Primo Millo
  
ANNEX I
  
Llistat de substàncies actives seleccionades
  
CULTIU: CÍTRICS
  
Plaga/malaltia Matèria/es activa/es
  
Àcar de les meravelles
  
(Aceria (=Eriophyes) sheldoni) Oli d'estiu
  
 Abamectina (3) + (4) + (5) + (19)
  
Aranya bruna dels cítrics
  
(Panonychus citri) Oli d'estiu
  
 Clofentezin
  
 Dicofol (4)
  
 Fenbutestan (4)
  
 Hexitiazox (2)
  
 Tebufenpirad (2) + (4)
  
Aranya groga tacada
  
(Tetranychus urticae) Abamectina (3) + (4) + (5)
  
 Oli d'estiu
  
 Clofentezin
  
 Dicofol (4)
  
 Fenazaquin (2)
  
 Fenbutestan (4)
  
 Hexitiazox (2)
  
 Piridaben (2)
  
 Propargita (2)
  
 Tebufenpirad (2) + (4)
  
Poll roig de Califòrnia
  
(Aonidiella aurantii) Oli d'estiu
  
 Buprofezin (4) + (12) + (16)
  
 Clorpirifos (4) + (18)
  
 iriproxifen (3) + (12) + (13)
  
Poll blanc
  
(Aspidiotus nerii) Oli d'estiu
  
 Clorpirifos (4) + (18)
  
 Metil pirimifos (3)
  
 Piriproxifen (3) + (12) + (13)
  
Serpetes
  
(Cornuaspis beckii, Insulaspis gloverii) Oli d'estiu
  
 Clorpirifos (4) + (18)
  
 Metil pirimifos (3)
  
 Piriproxifen (3) + (12) + (13)
  
Poll gris
  
(Parlatoria pergandei) Oli d'estiu
  
 Buprofezin (4) + (12) + (16)
  
 Clorpirifos (4) + (18)
  
 Metil pirimifos (3)
  
 Piriproxifen (3) + (12) + (13)
  
Caparreta negra dels cítrics
  
(Saissetia oleae) Oli d'estiu
  
 Piriproxifen (3) + (12) + (13)
  
Cotonet del taronger
  
(Planococcus citri) Oli d'estiu
  
 Clorpirifos (4) + (18)
  
 Diazinon (17) + (19)
  
 Metil clorpirifos (4)
  
 Metil pirimifos (3)
  
Cotxinilla acanalada
  
(Icerya purchasi)
  
Pugons
  
(Aphys spiraecola, Aphys gossypii,
  
Myzus persicae, Toxoptera aurantii) Benfuracarb (1) + (2) + (4) + (5)
  
 Carbosulfan (1) + (2) + (4) + (5)
  
 Pimetrozina
  
 Pirimicarb (1) + (2)
  
Mosca blanca cotonosa
  
(Aleurothrixus floccosus) Oli d'estiu
  
 Buprofezin (4) + (14) + (16)
  
 Metil pirimifos (3)
  
Mosquit verd
  
(Empoasca decipiens) Malation (19)
  
Xinxa verda dels cítrics
  
(Calocoris trivialis) Malation (19)
  
Minadora dels cítrics
  
(Phyllocnistis citrella) Abamectina (3) + (4) + (5) + (6)
  
 Azadiractin (6) + (7)
  
 Imidacloprid (6) + (7) + (8)
  
Tinya del llimoner
  
(Prays citri) Bacillus thuringensis var. kurstaki
  
 Clorpirifos (4) + (18)
  
 Metil clorpirifos (4)
  
Barrenetes
  
(Ectomyelois ceratoniae i
  
Cryptoblabes gnidiella)
  
Mosca de la fruita
  
(Ceratitis capitata) Malation
  
 Triclorfon (11)
  
Formigues Clorpirifos (4) + (5) + (9) + (19)
  
 Diazinon (4) + (5) + (15)
  
Caragols i llimacs Metiocarb (10)
  
 Metaldehido (10)
  
Aigualit dels cítrics
  
(Phytophthora sp.) Compostos de coure inorgànic
  
 Fosetil-al
  
 Metalaxil
  
 Propineb (4)
  
Mal del coll o gomosi
  
(Phytophthora sp.) Compostos de coure inorgànic
  
 Fosetil-al
  
 Metalaxil
  
 Metalaxil-M
  
Alternària
  
(Alternaria alternata) Compostos de coure inorgànic
  
 Mancozeb (4)
  
 Propineb (4)
  
(1) Useu-lo només fins a la floració.
  
(2) Useu-lo només sense collita pendent.
  
(3) Deixeu zones de refugi de 5% de superfície sense tractar en explotacions de més de 5 hectàrees.
  
(4) No utilitzeu a menys de 20 metres de corrents d'aigua.
  
(5) No utilitzeu en espais naturals protegits ni en les seues zones d'influència oficialment declarades.
  
(6) Només en plançons i empelts.
  
(7) Pintada la soca.
  
(8) Regatge gota a gota.
  
(9) Aplicat al sòl.
  
(10) Aplicat com a esquer al sòl.
  
(11) Polvorització esquer.
  
(12) Només maig-juny.
  
(13) No el tracteu si hi ha cotxinilla acanalada o cotonet.
  
(14) Tractament només a la primavera.
  
(15) Suspensió a la soca de l'arbre i/o al sòl.
  
(16) Només fruita destinada al mercat interior.
  
(17) Només tarongers.
  
(18) Màxim 1 aplicació foliar a l'any per parcel·la en llimeres i tarongers.


Còpia Permalink ELI